|  |
| --- |
| **নৌ-পরিবহন মন্ত্রণালয়** |

**১.0 ভূমিকা**

 নৌ-পরিবহন বাংলাদেশের যোগাযোগ ও অর্থনৈতিক কর্মকাণ্ডের প্রধান মাধ্যম। নৌ-পরিবহন মন্ত্রণালয়ের আওতায় পরিচালিত চট্টগ্রাম, মোংলা, পায়রা সমুদ্রবন্দর ও অন্যান্য নদীবন্দরসমূহ এবং স্থলবন্দরসমূহে নারীর সক্রিয় অংশগ্রহণ রয়েছে। নৌ-পরিবহন মন্ত্রণালয় নৌ সেক্টরে নারীর ক্ষমতায়ন প্রতিষ্ঠার লক্ষ্যে নিরন্তর কাজ করে যাচ্ছে এবং বিভিন্ন উদ্যোগ গ্রহণ করছে। নারী শিক্ষার অগ্রগতি ও উন্নয়নে সমান অংশীদারিত্বের অংশ হিসেবে মেরিন একাডেমি, চট্টগ্রাম ও ফিশারিজ একাডেমি, চট্টগ্রামে নারী ক্যাডেট ভর্তি করা হচ্ছে। এছাড়া অন্যান্য সরকারি ও বেসরকারি মেরিন একাডেমিসমূহেও নারী ক্যাডেটদের জন্য আলাদা কোটা রয়েছে। বাংলাদেশ শিপিং কর্পোরেশন ও স্থলবন্দরসমূহে নারীদের চাকরির পরিবেশ সৃষ্টি এবং নারীদের নিয়োগ দান বৃদ্ধি পাচ্ছে।

**২.0 আইন, পরিকল্পনা দলিল ও নীতিমালায় বর্ণিত নারী উন্নয়নে মন্ত্রণালয়/বিভাগের ম্যান্ডেট**

এ মন্ত্রণালয়ের নিয়মিত কার্যক্রম পরোক্ষভাবে নারী উন্নয়নে প্রভাব ফেলে। নৌ-পরিবহন মন্ত্রণালয় নিয়মিত আধুনিক নৌ ও সমুদ্রবন্দর ব্যবস্থাপনা, নিরাপদ ও নিরবচ্ছিন্ন সমুদ্র পরিবহণ, অভ্যন্তরীণ নৌযান চলাচল নিশ্চিতকরণ, উত্তম ও সাশ্রয়ী নৌ পরিবহণ সেবা প্রদানের মাধ্যমে দেশের নারীকল্যাণে ভূমিকা রাখে। এ সকল সেক্টরে নারীদের প্রয়োজনীয় সেবাসহ আনুষঙ্গিক সুযোগ-সুবিধা নিশ্চিত করা হচ্ছে, যা নৌ-পরিবহন ব্যবস্থাপনায় পুরুষের পাশাপাশি নারীর অংশগ্রহণ ক্রমাগত বৃদ্ধি করছে।

**৩.0 মন্ত্রণালয়/বিভাগ/দপ্তর/সংস্থায় কর্মরত এবং উপকারভোগী নারী ও পুরুষের তথ্য**

**৩.১ কর্মরত নারী ও পুরুষের তথ্য**

| **প্রতিষ্ঠান** | **মোট** | **পুরুষ** | **নারী** | **নারীর শতকরা হার** |
| --- | --- | --- | --- | --- |
| সচিবালয় | 142 | 114 | 28 | 19.7 |
| নৌ-পরিবহন অধিদপ্তর | 227 | 204 | 23 | 10.1 |
| বিআইডব্লিউটিএ | 4,181 | 3,933 | 248 | 5.9 |
| চট্টগ্রাম বন্দর কর্তৃপক্ষ | 5,181 | 4,819 | 362 | 7.0 |
| মোংলা বন্দর কর্তৃপক্ষ | 1,108 | 1,027 | 81 | 7.3 |
| পায়রা বন্দর কর্তৃপক্ষ | 271 | 261 | 10 | 3.7 |
| বাংলাদেশ শিপিং কর্পোরেশন | 211 | 199 | 12 | 5.7 |
| মেরিন একাডেমি, চট্টগ্রাম | 186 | 175 | 11 | 5.9 |
| ন্যাশনাল মেরিটাইম ইন্সটিটিউট | 14 | 12 | 2 | 14.3 |
| জাতীয় নদী রক্ষা কমিশন | 42 | 36 | 6 | 14.3 |
| নাবিক ও প্রবাসী শ্রমিক কল্যাণ পরিদপ্তর | 39 | 37 | 2 | 5.1 |
| **মোট :** | **11,602** | **10,817** | **785** | **6.8** |

**4.০ মন্ত্রণালয়/বিভাগের বাজেটে নারীর হিস্যা**

(কোটি টাকায়)

| **বিবরণ** | **বাজেট 20২4-25** | **সংশোধিত 2023-২4** | **বাজেট 2023-২4** | **প্রকৃত 2022-23** |
| --- | --- | --- | --- | --- |
| **বাজেট** | **নারীর হিস্যা** | **সংশোধিত** | **নারীর হিস্যা** | **বাজেট** | **নারীর হিস্যা** | **প্রকৃত** | **নারীর হিস্যা** |
| **নারী** | **শতকরা হার** | **নারী** | **শতকরা হার** | **নারী** | **শতকরা হার** | **নারী** | **শতকরা হার** |
| মোট বাজেট |  |  |  |  |  |  |  |  |  |  |  |  |
| বিভাগের বাজেট |  |  |  |  |  |  |  |  |  |  |  |  |
| উন্নয়ন বাজেট |  |  |  |  |  |  |  |  |  |  |  |  |
| পরিচালন বাজেট |  |  |  |  |  |  |  |  |  |  |  |  |

সূত্র : আরসিজিপি ডাটাবেইজ

**৫.0 মন্ত্রণালয়ের অগ্রাধিকারসম্পন্ন ব্যয়খাত/কর্মসূচিসমূহের মাধ্যমে নারী উন্নয়নের প্রভাব**

| **অগ্রাধিকারসম্পন্ন ব্যয়খাত/কর্মসূচিসমূহ** | **নারী উন্নয়নে এর প্রভাব (প্রত্যক্ষ ও পরোক্ষ)**  |
| --- | --- |
| নৌ-পথ এবং বন্দর চ্যানেলসমূহের নাব্যতা এবং ভৌত সুবিধাদির রক্ষণাবেক্ষণ  | নৌ-পথ এবং বন্দর চ্যানেলসমূহের নাব্যতা নিশ্চিতকরণের মাধ্যমে নৌ-চলাচল সুগম ও সহজ হওয়ায় বিভিন্ন উন্নয়নমূলক কাজে নারীদের কর্মসংস্থানের সুযোগ সৃষ্টি হচ্ছে। নদীবন্দর ও নৌ-পথসমূহের ভৌত সুবিধাদির রক্ষণাবেক্ষণ ও উন্নয়ন কার্যক্রমে নারীদের কর্মসংস্থান হচ্ছে এবং শ্রমবাজারে নারীদের প্রবেশের হার বৃদ্ধি পাচ্ছে।  |
| সমুদ্র বন্দরসমূহের আধুনিকায়ন এবং পরিবহণ ব্যবস্থার উন্নয়ন  | সমুদ্রবন্দরসমূহের আধুনিকায়ন এবং পরিবহণ ব্যবস্থার উন্নয়নের ফলে শিল্পের প্রসার ঘটছে। ফলে নারীদের কর্মসংস্থানের সুযোগ বৃদ্ধি পাচ্ছে। বাংলাদেশের ২৪টি স্থলবন্দরের অবকাঠামো উন্নয়নের ফলে পার্শ্ববর্তী দেশসমূহের সাথে আমদানি-রপ্তানি বৃদ্ধি পেয়েছে। এক্ষেত্রে স্থানীয়ভাবে নারীদের কর্মসংস্থানের হার বৃদ্ধি পাচ্ছে।  |

**6.0 নারী উন্নয়নে মন্ত্রণালয়/বিভাগের সাম্প্রতিক সময়ের উল্লেখযোগ্য সাফল্য**

মেরিন একাডেমিতে ২০১২ শিক্ষাবর্ষ থেকে প্রি-সি নারী ক্যাডেট প্রশিক্ষণ শুরু হওয়ার পর থেকে এখন পর্যন্ত ৮৪ জন নারী ক্যাডেট সফলভাবে কোর্স সম্পন্ন করেছে। বর্তমানে ১১ জন নারী ক্যাডেট একাডেমিতে প্রশিক্ষণরত আছেন। মেরিন একাডেমি নারী ক্যাডেটদের জন্য পৃথক মহিলা হোস্টেল নির্মাণ করেছে। বিএসসি’র বিভিন্ন জাহাজে ৭০ জন মহিলা ক্যাডেটকে সি-টাইম ট্রেনিং প্রদান করা হয়েছে এবং ১০ জন মহিলা অফিসারকে বিভিন্ন পদে নিয়োগ প্রদান করা হয়েছে।

**7.0 নারী উন্নয়নের লক্ষ্যমাত্রা অর্জনে প্রতিবন্ধকতাসমূহ**

* ২০১২ থেকে ২০২২ সাল পর্যন্ত ৮৪ জন নারী ক্যাডেট প্রি-সি প্রশিক্ষণ সমাপ্ত করেছে। ১০ বছরের হিসাবে এ সংখ্যা পর্যাপ্ত নয়;
* বিআইডব্লিউটিএ-এর গুরুত্বপূর্ণ ও বড়ো বড়ো ফেরিঘাটে নারী যাত্রীদের জন্য আলাদা টিকিট কাউন্টার না থাকা; এবং
* স্টেশনসমূহে নারী যাত্রীদের জন্য সহায়ক পরিবেশের ঘাটতি।

**8.0 ভবিষ্যৎ করণীয় সম্পর্কে সুপারিশ**

* বিপুল সংখ্যক কর্মজীবী নারীর যাতায়াতের জন্য পৃথক মহিলা নৌ-সার্ভিস চালু করা;
* শোর (shore) ব্যবস্থাপনা ও জাহাজসমূহে বিভিন্ন পদে নারীদের কর্মসংস্থানের সুযোগের ক্ষেত্র চিহ্নিত করা;
* নৌ-পথে সেবার মান ও নারী যাত্রীদের নিরাপত্তা ব্যবস্থা উন্নত করা; এবং
* গুরুত্বপূর্ণ নৌ-বন্দর ও টার্মিনালে নারীদের জন্য সহায়ক পরিবেশ, যেমন−পৃথক যাত্রী ছাউনি, বিশ্রামাগার, টয়লেট, প্রার্থনা কক্ষ ও ডে-কেয়ার সেন্টার স্থাপন করা।